УЗ ЈУБИЛЕЈ – ЗВЕЗДАРИШТЕ У БРОЈКАМА

Јубилеј 15 година постојања Звездариште обележава под слоганом „Одрастање“. Сем представа у такмичарском програму које селектор Жељко Хубач препоручује за здраво и срећно одрастање, у пратећем програму је читав низ занимљивих садржаја подстицајних за одрастање и деце и оних који то више нису, али и даље желе да расту.

На Звездаришту је у ових 15 година представљено преко 200 позоришних продукција у извођењу најзначајнијих домаћих и иностраних позоришта за децу и младе из Зрењанина, Новог Сада, Ниша, Београда, Суботице, Вршца, Kраљева, Сремске Митровице, Кикинде, Крушевца, Крагујевца, Подгорице, Загреба, Осијека, Сплита, Ријеке, Вировитице, Задра, Чаковца, Бања Луке, Сарајева, Зенице, Скопља, Љубљане, Марибора, Нове Горице, Софије, Шангаја, Будимпеште, Бергама, Болоње...

Одржано је преко 60 програмских целина у оквиру пратећег програма (радионице, конференције, стручни скупови, округли столови, изложбе, промоције...)

Додељено преко 100 награда стручног жирија.

Дечји жири Звездаришта доделио је 50 награда.

Признање ЗВЕЗДА МЕЂУ ЗВЕЗДАМА, за трајни допринос развоју позоришта за децу и младе, додељује се од 2013. године, а добитници су:

Владимир Грубанов (2013.г.),

Донка Шпичек (2015.г.),

Слободанка Цаца Алексић (2016.г.),

Бранислав Милићевић Коцкица 2017.г.)

и ове године – Бранка Веселиновић

Са поносом на досадашњих 15 успешних издања, Звездариште наставља своје одрастање. Заједно са својим сарадницима и својом публиком.